Ungal aqbayli yelḥa-d amecwar ɣezzifen seg wasmi i d-yennulfa ar tizi n wassa, llant-d fell-as aṭas n tizrawin ama d tid n lmaster ama d tid n duktura, maca ayen yettwaxedmen drus, imi mazal lexsaṣ yella ladɣa ungal unti ɣef waya rriɣ lwelha-iw ɣer-s, farneɣ yiwen seg ungalen untiyen ad as-xedmeɣ tasleḍt, d ungal Icenga n talsa n Rachida BEN SIDHOUM OULD HOUCINE d ungal iyi-d iɛejben, ɣriɣ-t deg useggas-nni i deg i d-yeffeɣ ɛawdeɣ-as taɣuri aṭas n tikwal, yal tikkelt i deg i t-qqareɣ ssekfaleɣ-d deg-s timsal d timaynutin, ufiɣ deg-s isental iḥuzan akk talsa, dayen iyiǧǧan ad t-farneɣ ad xedmeɣ fell-as akatay-iw.